Basingstoke is 'n Engelse dorp in die Hampshire-distrik van Basingstoke en Deane en is die hoofnedersetting in die distrik. Dit is in die Domesday Book (1086) aangeteken en 'n gereelde mark is in 1214 daar gestig. Met die uitbreek van die Tweede Wêreldoorlog het die distrik 'n bevolking van ongeveer 46 000, wat volgens die 2011-sensus tot 167 799 gestyg het. Basingstoke is op die A30-pad, wat sedert die Middeleeue die hoofpad van Londen na Exeter was. Die dorp is in 1794 met Londen deur die Basingstoke-kanaal verbind en in 1839 deur 'n spoorlyn verbind. Die spoorlyn is in 1840 tot Winchester en Southampton, en in 1854 tot Salisbury uitgebrei. Die dorp is 'n ekonomiese sentrum waar talle diensnywerhede en hoëtegnologie-maatskappye gevestig is. Die Engelse skryfster Jane Austen is in 1775 te Steventon, 6 km suidwes van Basingstoke, gebore. Sy het die dorp dikwels besoek en in 2017 is 'n standbeeld tot haar eer daar onthul. "Hampshire County Council, Small Area Population Forecasts. Parish data: Parish total level forecast: (unparished area) Basingstoke & Deane" (in Engels).